**Харолд 210920**

**Болашақ жарыңызды шыдамдылықпен күту**

**екіншісі**

***«Себебі көктегі Әкелерің өздерің сұрамай тұрып-ақ, сендерге не керек екенін біледі"***

***(Матай 6:8)***

 Қаншама әйелдер күйеу үшін мінажат етеді, бірақ сонда да жалғыз қалады. Мен көптеген бақытсыз миссионерлер әйелдерді кездестірдім, олар маған шетелге кеткен кездерінде, сол жақта біреумен танысып, тұрмысқа шығамын деп күтіп, дұрыс адамды кездестірмегендері туралы айтып берді. Мен оларға; «Үйге қайт», - деп кеңес беретінмін. Егер сіз жалғыз бола алмасаңыз және ашуланшақтықты жеңе алмасаңыз, заттарыңызды жинап, үйге қайтыңыз. Алайда, неке сақинасын тағу - сіздің бақытты болатындығыңызға кепілдік бере алмайды.

 Құдай жұбайын беруді сұрайтын бойдақтардың мінажаттарына жауап бере ме? Көптеген жағдайларда бұл сұрақтың жауабы - иә, бірақ бір ескерту бар - сіз жалғыз болсаңызда, үйленсеңіз де бақытсыз болуыңыз мүмкін.

 Қаншама адам "Неге Құдай? Неге менің мінажатыма жауап бермедің және сұрағанымды бермедің?" деп шағымданды. Бойдақ болған Пауыл есімді миссионер: «Жоқшылықта да, молшылықта да өмір сүре аламын. Мен не тоя тамақ жейін, не аш жүрейін, молшылықта немесе мұқтаждықта болайын, қай жағдайда да қанағат етудің құпиясымен жақсы танысып алдым. Себебі маған күш-қуат беретін Мәсіхпен бірге болсам, бәріне де төзе аламын.» деп жазған еді. (Філіпіліктерге 4:12-13).

 Қорытынды ой. Құдай әрқашан таңдауды Оған қалдырғандарға ең жақсысын береді. Сондықтан, егер сіз Көктегі Әкенің қолын көре алмасаңыз, Оның жүрегіне сеніңіз. Ол сізді жақсы көреді, сізге ең жақсысын береді. Мен Исаның уәдесіне шын жүректен ризамын: «Себебі көктегі Әкелерің өздерің сұрамай тұрып-ақ, сендерге не керек екенін біледі" (Матай 6:8). Бірақ тағы да ол: "Енді сұраңдар да алыңдар! Сонда шексіз қуанышқа кенелесіңдер." - деп айтты. (Жохан 16:24)